Subproductes animals - Definició
Funcions en matèria de ramaderia
Funcions en matèria de medi ambient
L'Estatut d'autonomia de Catalunya atribueix a la Generalitat, en l'article 116, apartat 1.b), competències exclusives en la regulació i l'execució sobre la qualitat, la traçabilitat, les condicions dels productes agrícoles i ramaderes i, en l'article 144, competències compartides en matèria de protecció del medi ambient, les quals l'habiliten per a establir normativa pròpia en l'àmbit dels subproductes animals no destinats al consum humà.
Així mateix, l'article 113 de l'Estatut atribueix a la Generalitat el desplegament, l'aplicació i l'execució de la normativa de la Unió Europea quan afecti l'àmbit de les seves competències, en els termes que estableix el títol V.
D'acord amb el que disposa el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, corresponen al departament competent en matèria d'agricultura, alimentació i acció rural les polítiques de ramaderia i al departament competent en matèria de medi ambient i habitatge, la qualitat i la planificació ambiental.
La gestió dels subproductes animals no destinats al consum humà està regulada pel Reglament CE 1774/2002 del Parlament Europeu i del Consell, de 3 d'octubre de 2002, pel qual s'estableixen les normes sanitàries aplicables als subproductes animals no destinats al consum humà, el qual defineix el concepte subproductes animals i estableix les normes aplicables a la recollida, el transport, l'emmagatzematge, la manipulació, la transformació i la utilització o l'eliminació dels subproductes animals no destinats al consum humà, així com a la seva comercialització i la dels seus productes derivats.
En funció del risc, classifica els subproductes animals en tres categories, en base a les quals es pot decidir la seva destinació final.
A partir del 4 de març de 2011, l'esmentat Reglament CE 1774/2002, serà substituït pel Reglament CE 1069/2009, del Parlament Europeu i del Consell, de 21 d'octubre de 2009, pel qual s'estableixen les normes sanitàries aplicables als subproductes animals i els productes derivats no destinats al consum humà.
D'acord amb l'esmentada definició, el concepte de subproducte animal no destinat al consum humà incideix en les competències de ramaderia i de medi ambient i, pel que fa a l'àmbit mediambiental, als esmentats subproductes els és d'aplicació la Llei 3/1998, de 27 de febrer, de la intervenció integral de l'administració ambiental, la qual estableix el sistema d'intervenció administrativa de les activitats susceptibles d'afectar el medi ambient, la seguretat i la salut de les persones en l'àmbit territorial de Catalunya, i que conté els tipus de permisos ambientals (autorització, llicència o comunicació ambientals) segons l'avaluació dels efectes ambientals de l'activitat de què es tracti.
Dintre d'aquest context, i sens perjudici de les competències en l'àmbit local, correspon a la Generalitat de Catalunya l'exercici de les funcions en matèria de subproductes animals no destinats al consum humà i, a aquest efecte, cal establir disposicions especifiques amb la finalitat de clarificar l'autoritat competent en els àmbits d'actuació que incideixen en el control de la gestió d'aquests subproductes per tal que, posteriorment, cada autoritat competent estableixi disposicions de desenvolupament de les respectives competències.
Per tant, atès que el compliment de les obligacions establertes per la normativa comunitària en matèria de subproductes animals no destinats al consum humà ha de ser objecte de verificació i control per part dels departaments de la Generalitat competents per raó de la matèria, mitjançant aquest Decret, es distribueixen les funcions entre els esmentats departaments, tant pel que fa a l'autorització i el control de les empreses, als efectes del Reglament CE 1774/2002 i 1069/2009, com pel que fa al control de la traçabilitat dels subproductes.
El Decret 173/1986, de 5 de juny, d'ordenació zoosanitària de les indústries d'aprofitament de subproductes d'origen animal, decomisos i cadàvers d'animals, es deroga, mitjançant aquest Decret, en quedar obsolet davant la publicació del Reglament CE 1774/2002, que és d'aplicació directe en tots els seus termes.
En conseqüència, a proposta conjunta de les persones titulars dels departaments competents en matèria d'agricultura, alimentació i acció rural i de medi ambient i d'acord amb el Govern,
Correspon a la direcció general en matèria de ramaderia, del departament competent en aquest àmbit material, l'exercici de les funcions següents:
Autoritzar, registrar, inspeccionar i controlar les empreses incloses en l'àmbit del Reglament CE 1774/2002, llevat del que preveu l'article 5.2, en el cas de:
Fàbriques d'aliments per a animals de companyia.
Plantes de transformació de la categoria 3.
Plantes tècniques de la categoria 3 (excepte taxidèrmia).
Centres de recollida de subproductes per a l'alimentació d'animals d'explotacions ramaderes de pelleteria.
Centres de recollida de subproductes per a l'alimentació d'animals de nuclis zoològics (animals de zoològics i de circs, rèptils i aus de presa que no siguin de zoològic ni circ, animals salvatges la carn dels quals no es destini al consum humà i gossos de gosseres o gossades reconegudes).
Autoritzar, registrar, inspeccionar i controlar les excepcions d'utilització i eliminació de subproductes previstes en els articles 23 i 24 del Reglament CE 1774/2002 en el cas de:
Utilització per a diagnòstic, educació i investigació.
Alimentació d'animals d'explotacions ramaderes de pelleteria.
Enterrament o incineració en cas de brot de malaltia de la llista A de l'Oficina Internacional d'Epizoòties (OIE).
Alimentació de cucs per a esquers.
Controlar la traçabilitat al llarg de la cadena dels subproductes animals no destinats al consum humà, que inclou les operacions de recollida, transport, emmagatzematge, manipulació, transformació i utilització o eliminació, en el cas dels materials de categoria 3 establerts pel Reglament CE 1774/2002 i, si escau, dels productes transformats que se'n derivin.
5.1 Correspon a l'Agència de residus, del departament competent en matèria de medi ambient, l'exercici de les funcions següents:
a) Registrar, inspeccionar i controlar les empreses incloses en l'àmbit del Reglament CE 1774/2002 en el cas de:
Plantes de transformació de la categoria 1.
Plantes de transformació de la categoria 2.
Plantes tècniques de la categoria 2.
L'autorització de les anteriors activitats en matèria de subproductes animals no destinats al consum humà s'integrarà, en el seu cas, en l'autorització ambiental o en la llicència ambiental regulada per la legislació en matèria de prevenció i control ambiental de les activitats, amb l'informe previ de l'Agència de Residus de Catalunya.
En els supòsits en que aquestes activitats disposin de llicència o autorització ambiental, l'autorització en aquesta matèria correspondrà a la Direcció de l'Agencia de Residus de Catalunya.
b) Autoritzar, registrar, inspeccionar i controlar les empreses incloses en l'àmbit del Reglament CE 1774/2002, en el cas de:
c) Controlar la traçabilitat al llarg de la cadena dels subproductes animals no destinats al consum humà, que inclou les operacions de recollida, transport, emmagatzematge, manipulació, transformació i utilització o eliminació en el cas dels materials de categoria 1 i 2 establerts pel Reglament CE 1774/2002 i, si escau, dels productes transformats que se'n derivin.
5.2 Correspon als òrgans dels ens locals de Catalunya competents en matèria de medi ambient, l'exercici de les funcions següents:
Autoritzar, registrar, inspeccionar i controlar les excepcions d'utilització i eliminació de subproductes previstes en el Reglament CE 1774/2002, en el cas de l'enterrament de cadàvers d'animals de companyia.
Correspon a la direcció general competent en matèria de medi natural, del departament competent en matèria de medi ambient, l'exercici de les funcions següents:
a) Autoritzar, registrar, inspeccionar i controlar les empreses incloses en l'àmbit del Reglament CE 1774/2002 en el cas de:
Tallers de taxidèrmia, i persones físiques o jurídiques que es dediquin professionalment a la taxidèrmia.
b) Autoritzar, registrar, inspeccionar i controlar les excepcions d'utilització i eliminació de subproductes previstes en el Reglament CE 1774/2002 en el cas de:
Alimentació d'animals de nuclis zoològics (zoològics i circs, rèptils i aus de presa que no siguin de zoològic ni circ, animals salvatges la carn dels quals no es destini al consum humà i gossos de gosseres o gossades reconegudes).
6.1 L'execució de les activitats d'inspecció i control de les autoritats competents mencionades en els articles 4 i 5 ha de comptar amb la col·laboració de les autoritats implicades d'altres departaments de la Generalitat, d'organismes autònoms o empreses públiques, i dels ens locals, que exerceixin funcions d'inspecció i control en una o més fases de la cadena dels subproductes animals no destinats al consum humà.
6.2 La col·laboració de les autoritats implicades mencionada a l'apartat 1 consistirà en:
a) La realització d'inspeccions i/o controls, comprovació del compliment de la normativa i, si escau, establiment de mesures correctores previstes al Reglament CE 1774/2002 i a la normativa aplicable i el seu seguiment.
b) La tramesa d'actes d'inspecció i informes dels controls efectuats als departaments competents, d'acord amb la distribució de funcions establerta en aquest Decret.
c) El subministrament d'altra informació, a requeriment de les autoritats competents establertes als articles 4 i 5.
6.3 Així mateix, les autoritats competents esmentades en els articles 4 i 5 s'han de prestar mútuament la col·laboració necessària per a l'exercici de les seves actuacions.
7.1 Els òrgans establerts als articles 4 i 5 tenen la consideració d'autoritats competents per garantir el compliment de les disposicions establertes pel Reglament CE 1774/2002.
Les autoritats dels ens locals, en l'exercici de les seves competències en la inspecció del comerç minorista, que produeix Subproductes animals no destinats a consum humà, col·laboraran amb els òrgans establerts als articles 4 i 5.
7.2 En base a l'article 26 del Reglament CE 1774/2004, que regula els controls oficials a les plantes autoritzades, els òrgans establerts als articles 4 i 5 han d'establir el seu propi Pla d'inspecció i/o control, on s'han de determinar la freqüència o periodicitat, el contingut i la forma d'execució de les actuacions inspectores i de control, en funció de:
El tipus d'activitat de les empreses.
El volum de producció de les empreses.
El sistema d'anàlisi de perills i punt de control crític (APPCC) aplicat per les empreses o els mètodes de vigilància i control dels punts crítics sobre la base dels procediments utilitzats, segons escaigui.
L'avaluació dels riscs per a la sanitat animal i el medi ambient.
7.3 Sens perjudici del que estableixi el Pla d'inspecció i control esmentat al paràgraf anterior, es poden realitzar actuacions d'inspecció i control, sempre que estigui justificat per raons excepcionals d'urgència, crisi o alerta d'acord amb la normativa aplicable en cada cas.
7.4 Les autoritats competents poden realitzar les activitats materials d'inspecció i control directament amb personal propi o a través de personal d'inspecció i control extern, degudament acreditat pels departaments respectius competents en matèria de ramaderia o de medi ambient.
7.5 Les actuacions d'inspecció i control a què fa referència l'apartat 7.3 s'entenen sense perjudici de les que corresponen a les forces i cossos de seguretat, en exercici de les respectives competències.